|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Limbažu novada DOME**  Reģ. Nr. 90009114631; Rīgas iela 16, Limbaži, Limbažu novads LV-4001;  E-pasts pasts@limbazunovads.lv; tālrunis 64023003  **SAISTOŠIE NOTEIKUMI**  2024. gada 20. jūnijā Nr.17  **APSTIPRINĀTI**  ar Limbažu novada domes  20.06.2024. sēdes lēmumu Nr.421  (protokols Nr.11, 7.)    **Par dzīvokļu izīrēšanas kārtību zemas īres dzīvojamās mājās Limbažu novadā**  *Izdoti saskaņā ar*  [*Pašvaldību likuma*](https://likumi.lv/ta/id/336956-pasvaldibu-likums)[*44. panta*](https://likumi.lv/ta/id/336956-pasvaldibu-likums#p44)*otro daļu*    **I. Vispārīgie jautājumi**   1. Saistošie noteikumi (turpmāk – Noteikumi) nosaka:    1. kārtību, kādā Limbažu novada pašvaldības (turpmāk – Pašvaldība) administratīvajā teritorijā mājsaimniecībām tiek izīrēti dzīvokļi zemas maksas īres dzīvojamās mājās, kuras uzbūvētas saskaņā ar Ministru kabineta 14.07.2022. noteikumiem Nr. 459 "Noteikumi par atbalstu dzīvojamo īres māju būvniecībai Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.1.4.i. investīcijas "Finansēšanas fonda izveide zemas īres mājokļu būvniecībai" ietvaros" (turpmāk – Noteikumi Nr. 459) (turpmāk – dzīvokļi).    2. kārtību, kādā nosakāmi un reģistrējami zemas īres dzīvojamo māju dzīvokļu īrnieki (turpmāk – mājsaimniecība) un piešķiramas dzīvokļu īres tiesības. 2. Mājsaimniecība – vairākas personas, kuras dzīvo vienā mājoklī un kopīgi sedz izdevumus, vai viena persona, kura saimnieko atsevišķi. 3. Noteikumi neattiecas uz:    1. kārtību, kādā tiek izīrētas Pašvaldībai piederošas vai tās nomātas dzīvojamās telpas;    2. kārtību, kādā tiek sniegta Pašvaldības palīdzība dzīvokļa jautājumu risināšanā un reģistrējamas personas, kurām izīrējamas Pašvaldībai piederošas vai tās nomātas dzīvojamās telpas;    3. kārtību, kādā tiek izīrēti sociālie dzīvokļi Limbažu novadā. 4. Lēmumu par mājsaimniecības reģistrēšanu vai atteikumu reģistrēt, izslēgšanu, lēmumu par dzīvokļa izīrēšanu mājsaimniecībai, lēmumu par šāda dzīvokļa apmaiņu pret citu zemas maksas īres dzīvokli, izīrēšanas secību, minēto lēmumu atcelšanu, ņemot vērā konkrētos apstākļus un šajos Noteikumos noteikto īrnieku kategoriju statusa maiņu, kā arī atļauju slēgt dzīvokļa zemas īres mājoklī īres līgumu ar mājsaimniecību pieņem Pašvaldības Deklarētās dzīvesvietas anulēšanas un Dzīvokļu jautājumu risināšanas komisija (turpmāk – Dzīvokļu komisija). 5. Reģistrā tiek reģistrētas mājsaimniecības, kuras atbilst Noteikumu Nr. 459 35. punktā noteiktajam mājsaimniecību atbilstības kritērijiem. 6. Mājsaimniecību atbilstība reģistrēšanai reģistrā tiek pārbaudīta Noteikumu Nr. 459 37. punktā noteiktajā kārtībā. 7. Dzīvokļu komisijas sēdes ar iedzīvotāju iesniegumiem saistīto jautājumu izskatīšanai tiek sasauktas pēc nepieciešamības, bet ne retāk kā vienu reizi mēnesī.     **II. Zemas īres dzīvojamo māju dzīvokļu reģistrs**   1. Dzīvokļu un mājsaimniecību reģistrācijas secības uzskaites pamatdokuments ir īres dzīvokļu reģistrs (turpmāk – reģistrs). 2. Reģistrā ir divas grupas:    1. "Prioritārā grupa", kurā iekļauj šo Noteikumu 11.1. līdz 11.4. apakšpunktos norādītās mājsaimniecības.    2. “Vispārējā grupa” pārējām mājsaimniecībām saskaņā ar šo Noteikumu 10. punktu.   **III. Mājsaimniecības, kuras reģistrē zemas īres dzīvojamo māju dzīvokļu reģistrā**   1. Reģistrā vispārējā kārtībā mājsaimniecības, kas atbilst Noteikumu Nr. 459 35.1., 35.2., 35.3. un 35.4. apakšpunktā minētajiem nosacījumiem. 2. Atbilstoši Noteikumu 10. punktā minētajiem kritērijiem un ienākumu slieksnim reģistrā prioritārā kārtā tiek reģistrētas šādas mājsaimniecības:    1. vismaz viens no mājsaimniecībā esošajiem pilngadīgajiem ģimenes locekļiem ir kvalificēts speciālists, kas nodarbināts valsts pārvaldē vai Pašvaldības iestādēs, un kuras īpašumā vai valdījumā nav citas dzīvojamās telpas Pašvaldības administratīvajā teritorijā (tai skaitā kopīpašumā domājamās daļas);    2. vismaz viens no mājsaimniecībā esošajiem pilngadīgajiem ģimenes locekļiem ir kvalificēts speciālists, kas nodarbināts kādā no Pašvaldības attīstības programmā ietvertajām attīstāmajām nozarēm – medicīna*,* veselības un sociālā aprūpe, izglītība, inženierzinātnes, ražošana, informācijas tehnoloģijas, loģistika, tūrisms, būvniecība; un kuras īpašumā vai valdījumā nav citas dzīvojamās telpas Pašvaldības administratīvajā teritorijā (tai skaitā kopīpašumā domājamās daļas);    3. mājsaimniecība, kurā dzīvo un kuras apgādībā ir vismaz viens bērns vecumā līdz 24 gadu vecumam, kurš iegūst vispārējo, profesionālo vai augstāko izglītību; un kuras īpašumā vai valdījumā nav citas dzīvojamās telpas Pašvaldības administratīvajā teritorijā (tai skaitā kopīpašumā domājamās daļas);    4. mājsaimniecība, kurā dzīvo persona ar invaliditāti un kuras īpašumā nav citas dzīvojamās telpas Pašvaldības administratīvajā teritorijā (tai skaitā kopīpašuma domājamās daļas).     **IV. Mājsaimniecību reģistrācija zemas īres dzīvojamo māju dzīvokļu reģistrā un Mājsaimniecību izslēgšanas kārtība no zemas īres maksas dzīvokļu reģistra**   1. Mājsaimniecība, kura vēlas īrēt dzīvokli, iesniedz Pašvaldībā šādus dokumentus:    1. rakstveida iesniegumu ([pielikumā](https://likumi.lv/ta/id/345650#piel0)), ko paraksta visas mājsaimniecībā esošās pilngadīgās personas un, kur norāda:       1. visu mājsaimniecībā esošo personu vārdus, uzvārdus un personas kodus;       2. cik istabu dzīvokli vēlas īrēt, attiecināms, ja mājsaimniecība atbilst Noteikumu Nr. 459 35.1. un 35.2. apakšpunktā minētajiem nosacījumiem;       3. kontaktinformāciju un vēlamo saziņas veidu;       4. apliecinājumu, ka nevienai no mājsaimniecībā esošajām personām Pašvaldības administratīvajā teritorijā nepieder cita dzīvošanai derīga dzīvojamā telpa vai dzīvojamā māja.    2. Valsts ieņēmumu dienesta, Kredītinformācijas biroja vai līdzvērtīgas ārvalstu nodokļu administrācijas izziņu par mājsaimniecības iepriekšējā taksācijas gadā kopējiem mēneša neto vidējiem ienākumiem, par kuriem maksāts iedzīvotāju ienākumu nodoklis;    3. izziņu no darba devēja par kvalificētā speciālista darba tiesiskajām attiecībām, ja atbilst Noteikumu 11.1. un 11.2 apakšpunktiem. 2. Dzīvokļu komisija pārbauda, vai mājsaimniecība ir iesniegusi visus Noteikumu 12. punktā nepieciešamos dokumentus. 3. Ja Dzīvokļu komisija konstatē, ka mājsaimniecība nav norādījusi visu nepieciešamo informāciju vai nav iesniegusi visus nepieciešamos dokumentus, tā informē mājsaimniecību par nepieciešamību iesniegt trūkstošo informāciju vai dokumentus, norādot 30 dienu termiņu trūkumu novēršanai. 4. Pēc visu nepieciešamo dokumentu saņemšanas Dzīvokļu komisija divu mēnešu laikā izvērtē iesniegumu un pieņem lēmumu reģistrēt mājsaimniecību īres dzīvokļu rindā vai nosūta paziņojumu par atteikšanos reģistrēt, norādot iemeslus. 5. Pēc mājsaimniecības reģistrēšanas reģistrā atbilstoši secībai, kādā ir saņemti iesniegumi, paziņo par to mājsaimniecībai, izmantojot 12.1.3. apakšpunktā norādīto vēlamo saziņas kanālu. 6. Nekustamā īpašuma attīstītājam vai tā izvēlētam dzīvojamās mājas pārvaldniekam ir pienākums, bet ne ilgāk kā 7 (septiņu) darba dienu laikā, rakstveidā informēt Dzīvokļu komisiju par īres līguma noslēgšanu vai nenoslēgšanu, kā arī par noslēgtā dzīvojamās telpas īres līguma izbeigšanu. 7. No reģistra tiek izslēgtas mājsaimniecības:    1. pieņemot lēmumu par atļauju nekustamā īpašuma attīstītājam ar mājsaimniecību slēgt zemas īres maksas mājokļa īres līgumu;    2. mājsaimniecība ir atteikusies no vismaz diviem zemas īres mājokļa piedāvājumiem vai nav sniegusi atbildi uz tiem divu nedēļu laikā pēc paziņojumā norādītās dienas, kurā mājsaimniecībai bija iespējams iepazīties ar piedāvāto zemas īres mājokli;    3. mājsaimniecība nekustamā īpašuma attīstītāja vai tā izvēlēta dzīvojamās mājas pārvaldnieka noteiktajā termiņā nav noslēgusi īres līgumu;    4. kuras ir iesniegušas iesniegumu par iesnieguma atsaukšanu;    5. kuras piešķiršanas brīdī vairs neatbilst Noteikumos minētajiem kritērijiem.     **V. Īres tiesību piešķiršanas kārtība**   1. Dzīvokļi tiek izīrēti mājsaimniecībām, kuras ir reģistrētas reģistrā un, slēdzot dzīvokļa īres līgumu ar nekustamā īpašuma attīstītāju, atbilst Noteikumu 10. un 11. punktam. 2. Piedāvājot mājsaimniecībai Noteikumos noteikto dzīvojamo telpu, papildus Noteikumu III daļā noteiktajiem kritērijiem dzīvoklis, kas ir pielāgots personai ar kustību traucējumiem, tiek izīrēts mājsaimniecībai, kurā ir vismaz viena persona ar kustību traucējumiem un ir iesniegti dokumenti, kas to apliecina. 3. Noteikumu 10. punktā noteiktajām prioritārajām grupām dzīvoklis tiek piešķirts tiklīdz ir pieejams dzīvoklis īrei atbilstoši Noteikumu kritērijiem un secībai, kādā ir saņemti prioritāro mājsaimniecību iesniegumi. 4. Ja Noteikumu 8. punktā reģistrā nav reģistrēta neviena prioritārā grupa un nav saņemts iesniegums par maiņu, tad brīvo dzīvokli piešķir īrei nākamajai attiecīgajā reģistrā reģistrētajai mājsaimniecībai. 5. Mājsaimniecība, kura jau īrē dzīvokli īres mājā un par dzīvokli nav īres un/vai pakalpojumu maksājumu parāda, norādot pamatotus apstākļus, var īrēto dzīvokli apmainīt pret lielāku sakarā ar bērna piedzimšanu vai citiem pamatotiem apstākļiem, ja ir brīvs dzīvoklis vai īrnieks ir vienojies rakstiski ar citu īrnieku par maiņu. 6. Mājsaimniecība, kura jau īrē dzīvokli īres mājā un par dzīvokli nav īres un/vai pakalpojumu maksājumu parāda vai ir noslēgta vienošanās par parāda apmaksu, norādot pamatotus apstākļus, var īrēto dzīvokli apmainīt pret mazāku, ja ir brīvs dzīvoklis vai īrnieks ir rakstiski vienojies ar citu īrnieku par maiņu.     **VI. Īrētā dzīvokļa apmaiņā pret citu īrējamu dzīvokli īres mājā**   1. Mājsaimniecība, kura jau īrē dzīvokli īres mājā, norādot pamatotus apstākļus, var īrēto dzīvokli apmainīt:    1. pret lielāku sakarā ar bērna piedzimšanu vai citiem pamatotiem apstākļiem, ja ir brīvs dzīvoklis vai īrnieks ir vienojies rakstiski ar citu īrnieku par maiņu;    2. pret mazāku, ja ir brīvs dzīvoklis vai īrnieks ir rakstiski vienojies ar citu īrnieku par maiņu. 2. Noteikumu 25. punktā noteiktā īrēto dzīvokļu maiņa tiek veikta, ja mājsaimniecībai par dzīvokli nav īres un/vai pakalpojumu maksājumu parāda. 3. Ja mājsaimniecībai ir īres un/vai pakalpojumu maksājumu parāds, noteikumu 25. punktā noteiktā īrēto dzīvojamo telpu maiņa tiek veikta, noslēdzot vienošanos par parāda apmaksu.   **VII. Noslēguma jautājumi**   1. Dzīvokļu komisijas lēmumu vai faktisko rīcību var apstrīdēt Pašvaldības domē viena mēneša laikā no tā paziņošanas dienas. 2. Pašvaldības domes lēmumu par apstrīdēto administratīvo aktu vai faktisko rīcību var pārsūdzēt Administratīvajā rajona tiesā Administratīvā procesa likuma noteiktajā kārtībā. 3. Īres dzīvokļu reģistra vešana un iesniegumu pieņemšana tiek uzsākta ar brīdi, kad saskaņā ar Noteikumiem Nr. 459 nekustamā īpašuma attīstītājam tiek akceptēts projekts, par ko informācija tiek ievietota pašvaldības mājaslapā www.limbazunovads.lv un informatīvajā izdevumā "Limbažu novada ziņas". 4. Saistošie noteikumi stājas spēkā nākamajā dienā pēc publicēšanas Latvijas Republikas oficiālajā izdevumā "Latvijas Vēstnesis".     Limbažu novada pašvaldības  Domes priekšsēdētāja 1.vietnieks M. Beļaunieks  ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU    [Pielikums](https://likumi.lv/wwwraksti/2023/184/BILDES/SN_17/P.DOCX) Limbažu novada domes 2024. gada \_\_.\_\_\_\_\_\_\_\_\_\_\_\_\_\_\_\_ saistošajiem noteikumiem Nr. \_\_\_  **Limbažu novada pašvaldībai**   |  |  | | --- | --- | |  |  | |  | (vārds, uzvārds) | |  |  | |  | (personas kods) | |  |  | |  | *(deklarētā dzīvesvieta)* |   Kontaktinformācija saziņai:   |  |  | | --- | --- | |  |  | |  |  | |  |  | |  | *(adrese, e-adrese, e-pasta adrese, tālrunis)* |   **iesniegums**  Lūdzu reģistrēt Pašvaldības reģistrā mājsaimniecību:   |  | | --- | |  | | *(norādīt mājsaimniecībā dzīvojošās personas vārdu, uzvārdu, personas kodu)* | |  | | *(norādīt mājsaimniecībā dzīvojošās personas vārdu, uzvārdu, personas kodu)* | |  | | *(norādīt mājsaimniecībā dzīvojošās personas vārdu, uzvārdu, personas kodu)* | |  | | *(norādīt mājsaimniecībā dzīvojošās personas vārdu, uzvārdu, personas kodu)* | |  | | *(norādīt mājsaimniecībā dzīvojošās personas vārdu, uzvārdu, personas kodu)* |   uz \_\_\_\_ istabu dzīvokļa īri zemas īres mājoklī.  Apliecinu/-ām, ka mājsaimniecībā dzīvojošai/-ām pilngadīgai/-ām personai/-ām nav īpašumā vai tiesiskā valdījumā esošas dzīvojamās telpas Limbažu novadā.  Apliecinu/-ām, ka mājsaimniecībai ir pietiekami finanšu līdzekļi, lai papildus citu pamatvajadzību apmierināšanai veiktu maksu par dzīvojamās telpas īri un ar tās lietošanu saistītajiem pakalpojumiem.  Apliecinu, ka mājsaimniecība atbilst kādai no noteikumu saistošo noteikumu Nr. \_\_\_/\_\_\_ noteiktajām prioritārajām grupām (*atbilstošo atzīmēt*) 11.1. punkts  11.2. punkts  11.3. punkts  11.4. punkts .  Pašvaldība informē Jūs, ka Jūsu personas datu (vārds, uzvārds, kontaktinformācija un cita informācija, ko Jūs sniedziet savā dokumentā) apstrādes mērķis – nodrošināt Limbažu novada pašvaldības kompetencē esoša jautājuma, ko Jūs minat savā dokumentā, izskatīšanu. Nepieciešamības gadījumā var tikt iegūta informācija no citām sistēmām, lai izskatītu jautājumu.  Esmu/-am informēts/-i, ka mājsaimniecībā dzīvojošo personu dati tiks apstrādāti Limbažu novada pašvaldības noteiktā mērķa īstenošanai. Datu apstrādes pārzinis: LIMBAŽU NOVADA PAŠVALDĪBA, vienotais reģistrācijas Nr. 90009114631, juridiskā adrese: Rīgas iela 16, Limbaži, Limbažu novads, LV–4001, tālrunis: [+371 64023003](tel:+371%2064023003), [+371 28398978](tel:+371%2028398978), E-pasts: [pasts@limbazunovads.lv](mailto:pasts@limbazunovads.lv), mājas lapas adrese: [https://www.limbazunovads.lv](https://www.limbazunovads.lv/)  Personas datu saņēmēji – attiecīgās Limbažu novada pašvaldība un/vai valsts pārvaldes iestādes un/vai struktūrvienības, pašvaldības kapitālsabiedrības, kuru kompetencē ietilpst saņemtā dokumenta izskatīšana.  Piekrītu/am mājsaimniecībā dzīvojošo personu datu nodošanai nekustamā īpašuma attīstītājam vai dzīvojamās mājas apsaimniekotājam saziņai un īres līguma slēgšanai.  Tiesiskais pamats Jūsu personas datu apstrādei ir pārzinim tiesību aktos noteikto juridisko pienākumu izpilde, kā arī [Iesniegumu likuma](https://likumi.lv/ta/id/164501-iesniegumu-likums) [2. panta](https://likumi.lv/ta/id/164501-iesniegumu-likums#p2) pirmā daļa.  Jūsu personas dati tiks glabāti atbilstoši Arhīvu likumam.  Informējam, ka Jums kā datu subjektam ir tiesības:  1. pieprasīt pārzinim piekļūt Jūsu kā datu subjekta apstrādātajiem personas datiem, lūgt neprecīzo personas datu labošanu vai dzēšanu, iesniedzot pamatojumu Jūsu lūgumam, likumā noteiktajos gadījumos lūgt Jūsu personas datu apstrādes ierobežošanu, kā arī iebilst pret apstrādi;  2. iesniegt sūdzību par nelikumīgu Jūsu personas datu apstrādi Datu valsts inspekcijā.  Pielikumā:  1. Izsniegta (-s) izziņa (-s) par mājsaimniecības kopējiem mēneša neto vidējiem ienākumiem (*atzīmēt izsniedzējiestādi*):   Valsts ieņēmumu dienests   Kredītinformācijas birojs   Cita iestāde\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2. Citi dokumenti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   |  |  |  | | --- | --- | --- | |  |  |  | | vieta, datums |  | paraksts | |  |
|  |  |